**Alejos Lorenzo**, nado en Ferrol, en 1975, é un pintor e gravador artístico galego A súa obra pictórica podería incluirse na pintura simbolista, aínda que parte dunha base surrealista e adopta outros estilos como arte naíf, arte pop e arte dos nabis.[]

Traxectoria
-----------

Remata os estudos de Arquitectura Técnica e Posgrao en Arquitectura Interior e estudos Arquitectura Superior na Universidade da Coruña, aínda que debe abandonar estes estudos para entrar na vida laboral. Traballou para varias empresas de arquitectura e deseño de interiores, ademais de deseño de mobles. Posteriormente creou unha empresa de fabricación, distribución e alugueiro de mobles de deseño propio e doutras firmas.
Despois de aproximadamente doce anos no mundo da arquitectura e do deseño, abandonou a súa profesión para dedicarse plenamente e profesionalmente á pintura artística.

Cunha formación totalmente autodidacta, realizou a súa primeira exposición individual de pintura na súa cidade natal en 1998, no Centro Cultural Carvalho Calero, mentres estuda na universidade, despois exporá noutras cidades españolas como Madrid, Barcelona, Ibiza, Marbella, Pamplona, A Coruña, Ourense, Lugo etc.

Tamén realiza exposicións fóra de España, como nos Estados Unidos, Italia, Portugal, Reino Unido etc. participando en feiras internacionais de arte, como Art Baho, Art Beijing, Affordable Art Fair Hampstead London, Feira de arte FLECHA, Feira de Arte Galega ou na Feira (un)Fair Milano.

Realizou durante varios anos un traballo de promoción cultural moi activo en tres asociacións artísticas das que formou parte, nalgunhas delas sendo parte da Xunta directiva: ARGA (Asociación de Artistas Plásticos Galegos), S.A.F. (Sociedade Artística Ferrolá) e NARART (Narón, Asociación de Amigos da Arte), promovendo e achegando á sociedade diversos aspectos culturais: concursos de poesía e literatura, conferencias sobre notables intelectuais e artistas, recadación de fondos para institucións benéficas (Cocina Económica , AFAL Ferrolterra, Proyecto Hombre, etc).

Institucións de prestixio como a Clínica Mayo nos Estados Unidos (dez obras en propiedade) teñen obras nas súas coleccións, así como varias empresas tales coma o grupo de investimentos español CIMD. Actualmente traballa con varias galerías, tanto a nivel nacional (galerías Kreislerart ou Flecha, en Madrid) como internacionalmente (Singulart en París, Saatchiart en Los Ángeles ou R Alexander Fine Art en Atlanta), así como coa galería Kreisler tamén en Dubai.

Realizou obras con gran repercusión mediática, como a portada do libro Penguin Classics: "The Penguin Book of Spanish Short Tales", de Margaret Jull Costa, que é unha recompilación de relatos traducidos ao inglés, escritos polos máis prestixiosos escritores españois de tódolos tempos.

No ano 2017 fai unha retrospectiva do seu traballo na galería de arte ourensana Visol 

O traballo de Alejos Lorenzo tivo grande impacto na India, da man da galería Artflute 

O seu traballo foi obxecto de estudo en diversas publicacións, como a publicación  *'Implicar a nenos pequenos na instrución de alfabetización visual' ', da profesora Irene Lopatovska, do Instituto Pratt de Nova York.*

A súa última creación, fóra do ámbito persoal, foi a intervención dun modelo do rañaceos madrileño Torre PwC / Eurostars Hotels Madrid Tower 5 \*, con motivo do 10 aniversario do hotel.

Notas
-----

1. ↑  Tareixa Taboada. "Oceanos de flores é a exposición retrospectiva presentada na Galería de arte Visol polo pintor Alejos".
2. ↑  Sridevi Padmanabhan. "Arty Affair with Nature de Alejos Lorenzo". Arquivado dende o orixinal o 13 de decembro de 2019. Consultado o 13 de decembro de 2019.
3. ↑  Irene Lopatovska, doutora.. "IEngaging young children in visual literacy instruction". Arquivado dende o orixinal o 13 de decembro de 2019. Consultado o 13 de decembro de 2019.

### Outros artigos

* 
* 
* 
* 
* 
* 
* 
* 
* 
* 
* 
* 

|  |  |
| --- | --- |
| Control de autoridades | 
* Wd: Q97362536
* BNE: XX5697804

 |